SL Uradni list Evropske unije C 49/18

Sporočilo francoske vlade v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(Obvestilo o zahtevkih za izključna dovoljenja za iskanje tekočih ali plinastih ogljikovodikov, imenovanih „Permis de Tartas“ in „Permis d’Éauze“)

(Besedilo velja za EGP)

2013/C 49/11

Družba GAS2GRiD Ltd s sedežem na Level 3, 10 Bridge Str., Sydney, NSW 2000 (Avstralija), je 1. oktobra 2010 zaprosila za izključno dovoljenje za iskanje tekočih ali plinastih ogljikovodikov, imenovano „Permis de Tartas“, za obdobje 5 (petih) let, ki delno pokriva departma Landes.

Območje, ki ga zajema dovoljenje, določajo loki poldnevnikov in vzporednikov, ki povezujejo točke, katerih zemljepisne koordinate so določene v nadaljevanju, pri čemer je izhodišče pariški poldnevnik.

Točka Zahodna zemljepisna dolžina Severna zemljepisna širina A 4,10 48,90 B 3,10 48,90 C 3,10 48,60 D 3,60 48,60 E 3,60 48,50 F 3,50 48,50 G 3,50 48,40 H 3,70 48,40 I 3,70 48,50 J 3,90 48,50 K 3,90 48,40 L 4,10 48,40 M Sečišče vzporednika 48,88 S. z. š. in obalnega pasu atlantske obale

M do A: obalni pas atlantske obale.

Tako določena površina znaša približno 2 822 km2.

Ista družba GAS2GRiD Ltd je 1. novembra 2010 zaprosila za izključno dovoljenje za iskanje tekočih ali plinastih ogljikovodikov, imenovano „Permis d’Éauze“, prav tako za obdobje 5 (petih) let, ki delno pokriva departmaje Haute-Garonne, Gers, Landes, Lot-et-Garonne in Tarn-et-Garonne.

Območje, ki ga zajema dovoljenje, določajo loki poldnevnikov in vzporednikov, ki povezujejo točke, katerih zemljepisne koordinate so določene v nadaljnjem besedilu, pri čemer je izhodišče pariški poldnevnik.

Točka Zahodna zemljepisna dolžina Severna zemljepisna širina A 3,10 49,00 B 2,30 49,00 C 2,30 48,70 D 1,50 48,70 E 1,50 48,60 F 1,30 48,60 G 1,30 48,50 H 2,60 48,50 I 2,60 48,70 J 2,70 48,70 K 2,70 48,80 L 3,10 48,80

Tako določena površina znaša približno 3 172 km2.

Vložitev zahtevkov in merila za podelitev pravic

Vlagatelji začetnih in konkurenčnih zahtevkov morajo dokazati, da izpolnjujejo pogoje za pridobitev dovoljenja iz členov 4 in 5 spremenjenega odloka 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o pridobitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim s spremenjenim odlokom 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Konkurenčni zahtevki se pošljejo na spodaj navedeni naslov Ministrstva za ekologijo, trajnostni razvoj in energijo. Odločitve o začetnih in konkurenčnih zahtevkih bodo sprejete v roku dveh let od datuma prejema začetnega zahtevka s strani francoskih organov in najpozneje 18. oktobra 2012 za zahtevek za Tartas in 5. novembra 2012 za zahtevek za Éauze.

Pogoji in zahteve za izvajanje dejavnosti in njeno prenehanje

Vlagatelji naj upoštevajo člena 79 in 79.1. rudarskega zakonika in spremenjeni odlok 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter o pravilih, ki urejajo rudnike in podzemna skladišča (Journal officiel de la République française z dne 3. junija 2006).

Vse dodatne informacije so na voljo na Ministrstvu za ekologijo, trajnostni razvoj in energijo: Direction de l’énergie — Bureau exploration et production des hydrocarbures, Grande Arche, Paroi Nord, 92055 La Défense cedex, France, Telefon: +33 140819529.

Zgoraj navedene zakonske določbe so na voljo na spletni strani Légifrance: http://www.legifrance.gouv.fr